0321.xml
پٹرولیم مصنوعات کی قیمتوں میں کمی کے نتیجے میں نیپرا کی جانب سے بجلی کے ٹیرف میں کمی اور حکومت کی جانب سے اٹھائے گئے عملی اقدامات کے نتائج آ رہے ہیں اور ان کے فوائد عام لوگوں تک پہنچ رہے ہیں، آئندہ ماہ پٹرولیم مصنوعات کی قیمتوں میں مزید کمی سے لوگوں کو قابل ذکر فائدہ پہنچے گا، صوبائی حکومتیں بھی عوام کو ریلیف کی فراہمی یقینی بنانے کے لئے عملی اقدامات کریں، وزیراعظم محمد نواز شریف
اسلام آباد ۔ 24 نومبر (اے پی پی) وزیراعظم محمد نواز شریف نے پٹرولیم مصنوعات کی قیمتوں میں کمی کے نتیجے میں نیپرا کی جانب سے اکتوبر 2014ء کے لئے بجلی کے ٹیرف میں 47 پیسے کی کمی کے فیصلے کو سراہتے ہوئے کہا ہے کہ موجودہ حکومت کی جانب سے اٹھائے گئے عملی اقدامات کے نتائج آ رہے ہیں اور ان کے فوائد عام لوگوں تک پہنچ رہے ہیں۔ آئندہ ماہ پٹرولیم مصنوعات کی قیمتوں میں مزید کمی سے لوگوں کو قابل ذکر فائدہ پہنچے گا۔ صوبائی حکومتیں بھی عوام کو ریلیف کی فراہمی یقینی بنانے کے لئے عملی اقدامات کریں۔ پیر کو وزیراعظم آفس سے جاری ایک بیان کے مطابق وزارت پانی و بجلی نے وزیراعظم محمد نواز شریف کی ہدایات پر صارفین کے لئے ٹیرف میں کمی کے سلسلے میں فیول مکس کی تفصیلات جمع کرائیں اور بجلی کی پیداواری لاگت میں کمی کے لئے موثر فیول مکس کو یقینی بنانے کے لئے سختی کے ساتھ وزیراعظم کے احکامات پر عمل کیا جا رہا ہے۔ حکومت تھرمل سے کوئلہ اور پانی سے بجلی پیدا کرنے کے سستے ذرائع پر انرجی مکس تبدیل کرنے کے لئے مربوط کوششیں کر رہی ہے تاکہ بجلی کی پیداواری لاگت میں کمی لائی جا سکے۔ وزیراعظم نے کہا کہ حکومت کی طرف سے اٹھائے جانے والے عملی اقدامات کے نتائج سامنے آ رہے ہیں اور اس کا فائدہ عام لوگوں تک پہنچ رہا ہے۔ انہوں نے امید ظاہر کی کہ آئندہ ماہ تیل کی قیمتوں میں مزید کمی سے لوگوں کو واضح سہولت ملے گی۔ حکومت آئندہ مہینوں کے دوران بھی لوگوں کو ریلیف فراہم کرنے کے لئے پرعزم ہے۔ وزیراعظم نے کہا کہ صوبائی حکومتوں کو بھی ملک میں تیل کی قیمتوں میں مسلسل کمی کی وجہ سے عوام کو ریلیف کی فراہمی کے لئے عملی قدم اٹھانا چاہئے۔
APP
24.11.14
0321p.xml
نیپرا نے بجلی قیمت میں 47پیسے فی یونٹ کمی کی منظوری دیدی
اسلام آباد (آئی این پی) نیشنل الیکٹرک پاور ریگولیٹری اتھارٹی (نیپرا) نے بجلی کی قیمت میں 47پیسے فی یونٹ کمی کی منظوری دے دی،وزیراعظم نواز شریف نے نیپراکے اقدامات کو سراہتے ہوئے کہا ہے کہ حکومت عوام کو اسی طرح ریلیف دیتی رہے گی ،حکومت کی مثبت پالیسیوں سے اچھے نتائج سامنے آرہے ہیں ۔تفصیلات کے مطابق پیر کونیپرا نے بجلی قیمت میں 47پیسے فی یونٹ کمی کی منظوری د ے دی ہے۔وزیراعظم نواز شریف نے نیپراکے بجلی کی قیمتوں میں کمی کا خیر مقدم کرتے ہوئے کہا ہے کہ ،حکومت کی مثبت پالیسیوں سے اچھے نتائج سامنے آرہے ہیں،پاکستان کی معیشت ترقی کر رہی ہے،پہلی بار عوام کو صحیح معنوں میں ریلیف ملنا شروع ہوا ہے ،حکومت آگے بھی عوام کو اسے طرح ریلیف دیتی رہے گی۔ذرائع کے مطابق نیپرا نے بجلی قیمت میں 47پیسے فی یونٹ کمی سے متعلق سینٹرل پاور پر چیزنگ ایجنسی کی درخواست پر سماعت کی۔بجلی کی قیمتوں میں کمی اکتوبر کی ماہانہ فیول ایڈجسٹمنٹ کی مد میں دی گئی۔قیمتوں میں کمی کا اطلاق"کے الیکٹرک"اور"لائف صارفین" کے سوا ملک بھر کی تمام تقسیم کارکمپنیوں پر ہوگا۔واضح رہے کی حکومت نے رواں ماہ کے لئے پیٹرولیم مصنوعات کی قیمتوں میں بھی خاطر خواہ کمی کی تھی جبکہ وزیر اعظم نواز شریف نے آئندہ کے لئے قیمتوں میں مزید کمی کا عندیہ دیا ہے۔
daily_aaj
25.11.14